Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Júlia Miklovičová
Organizácia: Národný ústav certifikovaných meraní vzdelávania, Žehrianska 9, Bratislava 5
Pozícia: Odborný zamestnanec pre monitoring kvality výberu, zberu a štatistického spracovania
Znalosť jazykov: anglický B2

2. Zahraničná pracovná cesta (ZPC):
Štát, mesto: Francúzsko, Paríž
Vykonaná v dňoch: 23. – 27.9.2012
Názov prijímajúcej organizácie: OECD
Účel cesty: Meeting of National Project Managers
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
23.9.2012 – cesta Bratislava – Viedeň – Paríž
24.9.2012
Privítanie účastníkov, základné informácie o organizácii budúcej štúdie PISA (predstavenie jednotlivých zmluvných partnerov)
Časový rozvrh a úloha elektronického testovania v  PISA 
Predstavenie integrovaného dizajnu testovania

25.9.2012
Predstavenie základného rámca testovania
Informácie k odovzdaniu nových úloh pre PISA 
Predstavenie základných konceptov dotazníkov v PISA 2015

26.9.2012
Základné informácie k administrácii PISA 2015
Technické štandardy a operácie
Prezentácie 3 vybraných národných centier
Zhrnutie základných termínov a informácií

27.9.2012 – cesta Paríž – Viedeň - Bratislava 

4. Stručný priebeh rokovaní:
Na stretnutí národných koordinátorov PISA predstavili zástupcovia OECD a zmluvní partneri základný rámec pre testovanie. V prvej časti boli predstavení jednotliví partneri a ich zodpovednosti za jednotlivé časti štúdie. Zástupca Core 4 (jeden z patnerov) predstavil účastníkom meetingu hlavné ciele štúdie a základný dizajn testovania, ako i východiská pre tvorbu úloh vyhovujúcich novému dizajnu. V úlohách zameraných na finančnú gramotnosť dôjde k štandardným zmenám v rámci elektronického testovania. Počas ďalšieho dňa stretnutia zástupcovia Core 1 (jeden z partnerov) predstavili rámec prírodovednej gramotnosti (ako základnej domény), finančnej gramotnosti a riešenia problémov. Zástupkyňa Core 6 (jeden z partnerov) informovala prítomných o východiskách pri tvorbe dotazníka pre všetky zúčastnené skupiny (žiaci, učitelia, rodičia) v testovaní PISA, pričom pripomenula aj termíny, do ktorých je potrebné vyjadriť záväzný záujem jednotlivých krajín o účasť na nepovinných moduloch dotazníka. V tejto súvislosti zástupca Core 6 predstavil tiež základný dizajn jednotlivých dotazníkových modulov ako aj časový rámec vývoja a implementácie do testovania. 
V rámci jednotlivých expertných skupín prebieha stále vývoj testových položiek, pričom jednotlivé krajiny majú možnosť zapojiť sa do tohto procesu v rámci dohodnutých pravidiel. Vo finančnej gramotnosti dôjde k minimálnym zmenám. Účastníci školenia však boli informovaní o vývoji nových úloh finančnej gramotnosti ako aj o príprave uvoľnených úloh z tejto oblasti.  Krajiny zúčastňujúce sa testovania budú mať možnosť pripomienkovať nové úlohy zo všetkých oblastí vrátane úloh z finančnej gramotnosti v stanovenom termíne.
Účastníkom stretnutia boli pripomenuté základné procedúry týkajúce sa prípravy a realizácie testovania PISA, ako aj zásadných zmien, ktoré sa dotknú nasledujúceho cyklu testovania.
Prezentácie vybraných národných centier (Kanada, Estónsko, Singapur)  sa týkali predovšetkým problémov súvisiacich s elektronickým testovaním a zabezpečením dostatočnej účasti žiakov na testovaní a možnosti riešenia týchto problémov v podmienkach jednotlivých krajín. 
Taktiež  bol účastníkom predstavený nový portál pre komunikáciu ako i ukladanie materiálov súvisiacich s testovaním. 
V rámci záverečných zhrnutí pripomenul prezentujúci účastníkom hlavné úlohy ako aj termíny pre najbližšie obdobie. 
Počas stretnutia mali účastníci možnosť klásť otázky počas prezentácií alebo využiť možnosť individuálnych konzultácií po ukončení stretnutí v rámci rokovacieho dňa. Tiež bola možnosť nadviazať neformálne kontakty s účastníkmi iných krajín  a konzultovať s nimi vzniknuté problémy týkajúce sa jednotlivých častí testovania ako i otázky finančnej gramotnosti. 

5. Odporúčané závery:
Postupovať v zmysle odporúčaní medzinárodného centra, dodržiavať stanovený harmonogram, rozdeliť úlohy  v rámci národného centra, získať prístup na portál zriadený medzinárodným centrom, pripomienkovať nové úlohy zo všetkých testovaných oblastí vrátane finančnej gramotnosti

6. Prehľad prinesenej dokumentácie a miesto jej uloženia:
prezentácie, študijné materiály k jednotlivým prezentáciám sú uložené v NUCEM. Všetky materiály však podliehajú utajeniu, preto nie je možné ich žiadnym spôsobom šíriť ani zverejňovať.

7. Osobitne vyhotovený očakávaný prínos ZPC:
Účasť na tomto stretnutí bola veľmi prínosná z hľadiska správneho postupu v realizácii medzinárodných štúdií, analýz  materiálov finančnej gramotnosti, ale i ostatných. Na základe informácií z uvedeného stretnutia bude možné lepšie analyzovať úlohy finančnej gramotnosti a pripraviť tak podklady pre národnú, resp. tematickú správu v tejto oblasti a týmto spôsobom lepšie splniť stanovený cieľ aktivity 1.4.  

8. Spôsob zverejnenia výsledkov ZPC, prenos získaných informácií
Všetky materiály podliehajú utajeniu, preto nie je možné ich žiadnym spôsobom šíriť ani zverejňovať. S výsledkami pracovnej cesty budú oboznámení zainteresovaní zamestnanci NUCEM. 

Svojím podpisom súhlasím so zverejnením správy na internete.

Správu vypracoval: (meno, podpis)

Dátum:

Správu schválil: (meno, podpis)